George W. Bush

George Walker Bush džoodž uooker buš (George W. Bush [džoodž dablju buš] (nime lühivorm, mis eristab teda isast (George H. W. Bushist); sündinud 6. juulil 1946 New Havenis Connecticuti osariigis) on Ameerika Ühendriikide poliitik, kes oli aastatel 1995–2000 46. Texase osariigi kuberner ja aastatel 2001–2009 Ameerika Ühendriikide 43. president. Ta astus presidendiametisse 20. jaanuaril 2001 ning valiti 2004. aastal teiseks ametiajaks, mis lõppes 20. jaanuaril 2009, kui ametisse vannutati Barack Obama. Bushi isa George H. W. Bush oli USA 41. president. George W. Bush on teine USA president, kes on USA presidendi poeg (esimene oli USA 6. president John Quincy Adams, kes oli USA 2. presidendi John Adamsi poeg). Bush kuulutas pärast 2001. aasta 11. septembri terrorirünnakuid välja terrorismivastase sõja ning käskis sama aasta oktoobris riigi relvajõududel tungida Afganistani, kukutada seal võimult Ţālebān ja tabada Usāmah ibn Lādin. 2003. aasta märtsis sai ta kongressilt mandaadi invasiooniks Iraaki, väites, et viimane oli rikkunud ÜRO Julgeolekunõukogu resolutsiooni 1441. George W. Bush oli esimene USA president, kes külastas oma ametiajal Eestit (2006. aastal). George W. Bush abiellus 5. novembril 1977 Laura Bushiga. Neil on kaksikud Barbara ja Jenna. 2005 – Kolme Tähe orden 2012 – Maarjamaa Risti I klassi teenetemärk George W. Bush ignoreeris korduvaid tõsiseid hoiatusi vahetult enne 11. septembri terrorirünnakuid. Arvatakse, et tegutsemise korral oleks saanud terrorirünnaku ära hoida. Lisaks kritiseeritakse Georg W. Bushi Iraagi põhjendamatus ründamises, kuna enne sõja algust puudusid vettpidavad tõendid massihävitusrelvade olemasolust ja Iraagi toetusest al-Qaedale. Tema ametiajal halvenes tunduvalt rahvusvaheline avalik arvamus USA suhtes, eriti Ühendkuningriigis, Prantsusmaal, Lõuna-Koreas, Kanadas ja Austraalias, mis taastus alles tema järeltulija, Obama ametiajal. Ühendkuningriigis toimusid tema visiitide ajal tihti meeleavaldused. Täna peavad ajaloolased teda üheks halvimaks riigi presidendiks. "President Ilves annab teenetemärgi taas 99 inimesele" postimees.ee, 1. veebruar 2012 Kurt Eichenwald (10. september 2012). "The Deafness Before the Storm". New York Times Massimo Calabresi (14. september 2002). "Exclusive: Scott Ritter in His Own Words". Times U.S. R. Jeffrey Smith (6. aprill 2007). "Hussein's Prewar Ties To Al-Qaeda Discounted". The Washington Post "The Times Poll - December 2005". Originaali arhiivikoopia seisuga 14. juuni 2006. Vaadatud 14. juuni 2006. Stand up to US, voters tell Blair America’s Image Slips, But Allies Share U.S. Concerns Over Iran, Hamas Thousands protest against Bush Protesters greet Bush's UK visit Historians Rank George W. Bush Among Worst Presidents Koduleht Sõnavõtud C-SPANis George W. Bush: inimestel on õigus tõde teada, Postimees, 12. november 2008 Bush õigustas oma otsuseid Postimees, 12. jaanuar 2009 George W. Bush: Mis ma valesti tegin? Mida õigesti? EPL, 15. jaanuar 2009 Kadri Liik. Bush kahjustas USA reputatsiooni maailmas EPL, 14. jaanuar 2009 Hendrik Vosman. Bush valmistub hommikukohviks Lauraga Postimees, 17. jaanuar 2009 Heiki Suurkask. Kas eestlastel on põhjust Bushi taga igatsema jääda? EPL, 20. jaanuar 2009 Aadu Hiietamm. George W. Bush õpib elama pensionärina Õhtuleht, 17. veebruar 2009